钦定古今图书集成/历象汇编/庶征典/第120卷 > 兼明书 > 《论地震》
## 钦定古今图书集成/历象汇编/庶征典/第120卷 > 兼明书 > 《论地震》

“《庄子》云：‘海水周流相薄，则地震’。”明曰：“庄子之言失之
矣。按春秋之时，地震者五，伯阳父曰：‘阳伏而不能出，
阴迫而不能遂，于是有地震’。其意言阴气盛于上，阳
气衰于下，阴迫于阳，而阳不能遂出，故地震也。”或曰：
“庄子之言亦有其理，安知其失乎？”答曰：“若大地俱震，
则可谓之海水相薄而为地震之时，不同率土。或秦
宁而楚震，或蜀动而吴安。”由是而论，则水非而气是
也。